b'\n_START_ARTICLE_\nJ2ME\n_START_PARAGRAPH_\nJava 2 Micro Edition (J2ME) er en utgave av Java-teknologien som er skreddersydd for mobiltelefoner, kalkulatorer og annen forbrukerelektronikk i lommeformat. J2ME ble f\xc3\xb8rste gang presentert under en Java-konferanse i San Francisco sommeren 2000. Samtidig la Motorola fram de f\xc3\xb8rste telefonene som st\xc3\xb8ttet plattformen._NEWLINE_Kombinasjonen av WAP (Wireless Application Protocol) og Java-teknologi gir dem en ideell l\xc3\xb8sing for mobilbrukere som \xc3\xb8nsker interaktive tjenester. I v\xc3\xa5re dager har tr\xc3\xa5dl\xc3\xb8se tjenester bygget p\xc3\xa5 Java-teknologi blitt tatt i bruk over hele verden._NEWLINE_J2ME gir blant annet mulighet til \xc3\xa5 laste ned tredjeparts applikasjoner p\xc3\xa5 vanlige mobiltelefoner. S\xc3\xa5ledes f\xc3\xa5r forbrukerne mulighet til \xc3\xa5 oppdatere telefonene jevnlig med nye spill eller annet innhold. Med J2ME har gamle arkadespillklassikere som Asteroids og Frogger f\xc3\xa5tt nytt liv \xe2\x80\x93 ikke i spillehallen, men p\xc3\xa5 mobiltelefonen.'